INET หลับไม่ตื่น?
ช่วง 5-6 ปีที่ผ่านมาสถานการณ์ของ INET แย่ลงอย่างต่อเนื่อง ผนวกกับธุรกิจเกี่ยวกับอินเตอร์เน็ตบรอดแบรนด์มีการแข่งขันที่รุนแรง จึงเป็นการยากที่ INET จะขึ้นแท่นเป็นบริษัทที่สร้างรายได้ และทำกำไรมหาศาล
29 มี.ค. 2558

สภาแมงเม่า: ดร.สมชาย
 
คุณเมทินี จาก อ.เมือง จ.นนทบุรี พูดถึงสถานการณ์ของหุ้น INET หรือ บริษัท อินเทอร์เน็ตประเทศไทย จำกัด (มหาชน) ในช่วงครึ่งแรกของปี 56 ถือว่าเลิศหรูอลังการงานสร้าง ผลการดำเนินงานดีขึ้นอย่างไม่น่าเชื่อ(ทั้งที่การเปลี่ยนแปลงทางธุรกิจยังไม่มีนัยสำคัญ)
แต่หลังจากนั้นราคาหุ้นก็ร่วงลงอย่างต่อเนื่อง จนไม่มีทีท่าจะกลับขึ้นไปยืนแถว 6 บาทได้อีกเลย และในระหว่างปี 57 ราคาหุ้นก็ขยับขึ้นขยับลงตลอดเวลา และสถานการณ์ล่าสุดค่อนข้างแย่มากๆ ราคาหุ้นอ่อนตัวลงอย่างต่อเนื่อง จึงอยากให้อาจารย์ช่วยชี้แนะทางออกให้กับคนที่เข้าลงทุนในหุ้นตัวนี้ และอยากให้อาจารย์วิเคราะห์ข้อมูลหุ้นตัวนี้ในอนาคตด้วยนะค่ะ
 
ถ้าติดตามอ่านข่าวสารของหุ้น INET หรือ บริษัท อินเทอร์เน็ตประเทศไทย จำกัด (มหาชน) ในช่วง 1-2 ปีที่ผ่านมาจะเห็นว่า อาจารย์ไม่เคยเชื่อวา หุ้นตัวนี้จะเป็นทางเลือกหลักในการลงทุน เพราะข้อมูลข่าวสารที่มีออกมาในแต่ละรอบ ล้วนเป็นตัวเลขประมาณการณ์แทบทั้งสิ้น ซึ่งอาจเป็นไปตามที่ผู้บริหารให้ข่าว หรือไม่เป็นตามที่ผู้บริหารให้ข่าว จึงเป็นการเสี่ยงเกินไปหากจะเข้าลงทุน
ประกอบกับในช่วง 5-6 ปีที่ผ่านมา อาจารย์เห็นสถานการณ์ของบริษัทแย่ลงอย่างต่อเนื่อง ผนวกกับธุรกิจเกี่ยวกับอินเตอร์เน็ตบรอดแบรนด์มีการแข่งขันที่รุนแรง จึงเป็นการยากที่ INET จะขึ้นแท่นเป็นบริษัทที่สร้างรายได้ และทำกำไรมหาศาล อีกทั้งการบริหารงานยังเป็นมุมเดิมๆ ไม่มีอะไรเปลี่ยนแปลงอย่างมีนัยสำคัญ ส่งผลให้หุ้นยังมีภาพเป็นหุ้นเก็งกำไรสั้นๆ
ตรงจุดนี้เป็นข้อมูลที่ทำให้อาจารย์ไม่อยากเข้าไปยุ่งเกี่ยวกับหุ้นลักษณะนี้สักเท่าไหร่ เพราะมองไม่เห็นความคุ้มค่าจากการลงทุน และถ้ามองข้อมูลสำคัญทางการเงินเป็นองค์ประกอบร่วมจะเห็นว่า ข้อสังเกตข้างต้นมีความน่าเชื่อถือค่อนข้างสูงนะครับ
 
(หน่วย:ล้านบาท)
 
นาทีนี้ถึงต้องมองต่อไปว่า INET จะกลับมาอยู่บนเส้นทางที่ทำกำไรได้อย่างสม่ำเสมอได้อย่างไร?
หากเชื่อว่ากลับมาได้ ก็เข้าลงทุน หากไม่เชื่อว่าจะกลับมาได้ ก็หลีกเลี่ยงเท่านั้นเอง
…
 

กราฟราคาหุ้นประกอบข่าว: BISNEWS